|  |  |
| --- | --- |
|  | **ГЛОССАРИЙ......................................................................................** |

**Абстракция (лотинча abstractio – мавҳумлаш) –** нарса ваҳодисаларнинг муҳим томонларини аниқлаш учун уларнинг жузъий томонларини хаёлан бир чеккага қўйиб туриш, шу тарзда фикр юритиш. Мавҳум тушунча, мавҳумлаш йўли билан ҳосил қилинган назарий хулоса. Кундалик ҳаётда «мавҳум тушунчаси ноаниқ, ҳаётда исботланмаган маъноларда ишлатилади.

**Агностицизм (юнонча agnostos – билмаслик, билиб бўлмаслик) –** реал ҳаётни билиш мумкин эмас, деган таълимот. Агностицизм реал ҳаётни билиб мумкин, дунёда билиш бўлмайдиган нарса йўқ, деган билиш тўғрисидаги оптимизмга қарама-қарши таълимот бўлиб, инсон моҳиятни била олмайди, чунки моҳият чексиз, деб кўрсатади. Иккала концепция ҳам камчиликлардан холи эмас. Инсоннинг дунё моҳиятини тўла, охиригача билиши мумкин эмаслиги тўғри, бироқ инсон билимлари доимо такомиллашиб туради.

**Аксиология (юнонча axis - қадрият, logos - тушунча, таълимот)** – инсон фаолияти, унинг йўналиши, умумий аҳамияти. Инсон ҳаёти ҳақидаги назарияларни ўрганувчи фалсафий таълимот бўлиб Х1Х аср охири ХХ аср бошларида шаклланган.

**Аксиоматик метод** – назариянинг тўғрилиги, тўғрилиги исботланган фикрлардан келиб чиқади.

**Аксиома (юнонча axioma – исбот, далил талаб қилинмайдиган ҳолат) –** исбот талаб қилмайдиган, назариянинг бошланғич ҳолати**.**

**Аналогия (юнонча analogia - ўхшашлик, мос келиш)** – нарсаларнинг бир неча томонлари ўхшашлигидан келиб чиқиб бошқа тамонлари ҳам ўхшаш, деб ҳақида хулоса чиқариш. Нарса ёки хоссаларнинг у ёки бу томондан ўхшашлиги.

**Аналитик фалсафа –** ХХ асрда пайдо бўлган, тилнинг фалсафий муаммоларини ўрганувчи фалсафа. Бу даставвал Англияда, А+Ш, Канада, Австралияда кенг тарқалган фалсафий оқим.

**Антиномия (юнонча anti - қарши, nomos-қонун) –** икки бир-бирига қарама-қарши ҳолат, ҳар иккиси ҳам маълум қонунга мос келади. Масалан, дунёнинг бошланиши бор, дунё ҳеч қандай бошланишга эга эмас.

**Антропология (юнонча anthropos-инсон, одам logos-таълимот) –** инсон тўғрисидаги таълимот.

**Антропологик фалсафа –** кенг маънода инсон табиати ва моҳияти ҳақидаги фалсафий таълимот, тор маънода ХХ аср ғарб фалсафасидаги фалсафий оқим.

**Апория (юнонча aporia – иложи йўқ демакдир) –** масалани ҳал қилишдаги енгиб бўлмайдиган зиддиятлар.

**Априор (лотинча apriori) -** ўтмиш тажрибасига асосланмаган, унга қарама-қарши турадиган билим.

**Беден мактаби -** Х1Х асрнинг 60-йилларида Германиядаги Беден шаҳрида ташкил топган янги кантчилар таълимотининг алоҳида томонларини ривожлантирган фалсафий мактаб. Билиш натижасига алоҳида эътибор беради.

**Белги -** моддий предмет ёки белгининг ҳиссий идроки бўлиб, бошқа предмет ёки белги тўғрисида ахборот беради.

**Борлиқ -** (онтология)

**«Борлиқ ва вақт»-**ХХ аср немис файласуфи Хайдеггер асари (1927 й).

**Борлиқ дунёси -** экзсистенциалистлар томонидан киритилган атама

**(Инсон борлиғи)** бўлиб, уни тушунчалар билан билиб бўлмайди, балки унинг ички кечинмалари орқали билиш мумкин, деб айтадилар. Бу инсоннинг ички дунёсини ташкил этади.

**«Борлиқ ва ҳеч нима» –** феноменологик тажриба онтологияси. У Сартр асарларида батафсил баён этилган.

**Вакуум (лотинча vacuum – бўшлиқ)** – маълум физик муҳит, физик майдон бўлиб, уни физика ўрганади. Бўшлиқ тушунчаси, анъанавий фикрлаш тарзида айтилганидек, унда табиат йўқ, деган тушунчага ўзгартириш киртади.

**Вақт**  борлиқнинг чексиз оқими, ўтмишдан ҳозирга ва ундан келажакка йўналтирилган жараён. Ҳаётнинг давомийлиги, даврийликнинг такрорланиши, орқага қайтиши, доимийлиги; «орқага қайтмаслиги» - хронологик макон-замон кўлами каби тушунчаларда ифодаланади.

**Верификация (лотинча verus - ҳақиқат facere – бошқариш, иш қилиш) –** айтилган фикрнинг тўғрилигини тажрибада исботлаш.

**Гедонизм (юнонча hedone - лаззатланиш) –** ахлоқий таълимот бўлиб, бу оқим энг юксак бахт лаззатланишдир деган ғояни илгари суради.

**Герменевтика (юнонча hermenurtike – тушунтирувчи, изоҳловчи) –** 1) матнларни назарий ва амалий тушунтириш; 2) матнларнинг фалсафий таҳлилини ўрганиш методологияси билан шуғулланувчи фалсафий оқим.

**Гилозоизм (юнонча hele-модда, zoe-ҳаёт) -** ҳамма нарсада жон бор, дегувчи фалсафий оқим.

**Гипотеза (юнонча hypothesis - тахмин) -** ҳодисаларни тушунтиришда майдонга ташланган илмий тахмин. Аксиомадан фарқли ўлароқ **гипотеза** амалиётда исботлангандан сўнг назарияга айланади.

**Гносеология (юнонча gnosis-билим, logos-таълимот) –** фалсафий билиш назарияси. ¢арбда **эпистемология (юнонча epestema - билим**) атамаси ҳам ишлатилади.

**Гуманизм (лотинча humanus-инсоний) –** инсон қадриятларини устувор ўрганадиган қарашлар тизимидир.

**Дедукция (лотинча deductio-келтириб чиқариш) –** умумий фикрлардан мантиқий асосда хулоса чиқариш.

**Деидеологизация –** Маркснинг ҳамма нарсани мафкуралаштириш, ягона мафкурага бўйсундириш ҳақидаги таълимотга қарши ХХ асрда вужудга келган оқим бўлиб, илмий, ахлоқий, эстетик принципларни ўта мафкуралаштиришга қарши чиқади.

**Деконструкция -** матнга нисбатан ҳаракати ва уни қайта жиҳозлашга қаратилган алоҳида стратегик муносабат. Анъаналарни бузмасдан қайта англаш усули.

**Демург (юнонча demurgos) –** дунё меъмори, архитектураси, тузилиши, яратувчиси демакдир. Дунёнинг устаси, яратувчиси маъносида ҳам ишлатилади.

**Диалектика -** 1)фалсафий мунозара санъати; 2) айнанлик, қарама-қаршилик ва зиддиятлар тўғрисидаги Гегель таълимоти.

**Диалог (юнонча dialogos) –** фикр алмашиш, икки кишининг суҳбати, фикр алмашуви.

**Дискурс (лотинча discursus-мулоҳаза, муҳокама) –** мантиқда ишлатиладиган атама бўлиб, фикрлар илгариги билимга асосланиб изчиллик билан давом эттирилади керак.

**Зарурий хулоса -** дедуктив хулосанинг бошқача номи. Унда ҳукмлардан муқаррар равишда хулоса чиқарилади.

**Идеал (юнонча idea-ғоя) –** юксак ғояга интилиш**.**

**Идеализация** умумлаштирш шакли. Бироқ илмий **идеализацияда** ҳодисаларни ўта бўяб, ҳаддан ташқари ошириб кўрсатишни фарқ қилиш керак (кундалик ҳаётда иккинчи маъноси ишлатилади).

**Изаморфизм (юнонча isos-тенг, ўхшаш, morfe-шакл) –** икки тўплам ўртасидаги элементларнинг мос келиши.

**Императив (лотинча imperativus-буйруқ) -** қатъий қоидалар. Кантнинг қатъий императиви – инсон ахлоқининг қатъий қоидалари маъносида ишлатилади.

**Индукция (лотинча inductio-келтириб чиқариш)-** хулоса чиқаришнинг асосий усуллари ва тадқиқот методларидан бири. Билим жузъий муҳокамалардан умумий қоидаларга қараб ҳаракат қилади.

**Индустриал жамият -** жамиятнинг мураккаб ривожланиш босқичи бўлиш, унда илмий-техник фаолият, машина ишлаб чиқариш ва меҳнат интизоми, ижтимоий бозор, тизимди хўжалик асосий аҳамиятга эга бўлади. Бу жамиятда ишлаб чиқариш воситалари, йирик саноат асосий ўринга чиқади.

**Интенция (лотинча intentio-интилиш) –** онгнинг маълум предметга йўналтирилганлиги.

**Интерпретация (лотинча interpretatio-воситачилик) –** Тил белгиларининг объект билан мос келишини тахлил қилади. Шундагина сўз билан фактлар бирликни ташкил этади, уни реаллаштириш эса **интерпретация** асосида боради.

**Интуиция (лотинча intueri-диққат билан қараш) -** ҳодисаларни бир бутун тарзда бевосита воқеа асосида олинган билим асосида билиш. Унга турли ҳисоблаш асосида эмас, балки ақлнинг кучи билан боради. Ҳиссий **интуицияда,** ақлий ҳолатдан қатъий назар образлар ҳис-туйғуларда ифодаланади. Интеллектуал **интуицияда** ҳодисанинг моҳияти тез ва осон англанади.

**Информация жамияти –** электроника ва крмпьютерларга асосланган жамият Информация ҳаётнинг турли тармоғига кириб бориб, бутун ижтимоий ҳаётда ўзгариш ҳосил қилади. Янги ижтимоий муносабатлар, янги социал гуруҳлар ва янги оилаларни, шунингдек, ишлаб чиқариш ва истеъмолнинг янги шаклларини вужудга келтиради. Инсон ва унинг интеллекти жамиятнинг ривожланиши асосига айланади.

**Исбот -** айтилган фикрни асослаб берувчи мантиқий усул. У тезис, асос ва исбот тузилмасидан ташкил топади.

**Космос (юнонча cosmos) –** юнон фалсафасида дунёнинг бир бутун ташкил топиши.

**Космицизм -** космос тарафдорлари, дунёни космос асосида изоҳлаш. Инсонни космоснинг бир қисми, деб қаровчи оқим.

**Космоцентризм –** космос ҳамма нарсанинг маркази, асоси, деб қаровчи дунёқараш.

**Либедо (лотинча libedo – мойиллик, хоҳиш) -** Фрейднинг руҳий таҳлил фалсафасида жинсий мойиллик тушунчаси.

**Логос (юнонча – logos – тушунча, фикр, ақл)** қадимги юнон фалсафасидаги тушунча бўлиб, аниқ мазмунга эга бўлмай, ақлий асосга эга бўлган қонун, сўз фикрдир.

**Метафизика (юнонча – meteta phуsika-физикадан сўнг)** фалсафанинг биринчи тамойили ҳақидаги таълимот, борлиқни ақл кўзи, фикр салоҳияти билан ўрганадиган таълимот. Баъзида метафизика фалсафа атамаси маъносида ҳам ишлатилади. Гегель ва Марксча фалсафада диалектикага қарама - қарши фикрлаш усули сифатида ишлатилган.

**Методология –** методлар тўғрисидаги таълимот, дунёни яхлит ўрганувчи усул

**Мистика (юнонча mystika - сирли образ, сирлилик) –** сирли, тўла англанилмаган, ҳал қилиш қийин, интуитив, сирли ҳодиса.

**Миф -** афсонавий – жлзибадорлик устун турадиган хикоя

**Мифология (юнонча mithos ҳикоя, афсона) –** дунёни афсонавий тафаккур, ҳис – туйғу, асосида тушуниш

**Модел (лотинча modulus )** – меъёр, нусха

**Монизм -** дунёни ягона борлиқ (материя ёки руҳ, оллоҳ)дан бошланган, деб тушунтурувчи таълимот.

**Неопозитивизм –** ХХ асрдаги фалсафий оқим бўлиб, фалсафада методологик муаммолар, айниқса, фан фалсафасига асос солган.

**Ноаниқликлик –**Гейзенберг томонидан майдонга ташланган квант механикаси назариясининг қонунияти. Бу объект билан субъект бирлигини фалсафий тахлил қилади.

**Номинализм (лотинча Nomen – ном, исм) –** ўрта асрдаги фалсафий оқим бўлиб, умумий тушунчалар номга эга, ҳаётда эса алоҳида предмет, ҳодисалар мавжуд, деган ғояни илгари суради.

**Ноосфера (юнонча noos – ақл) -** ақлнинг ҳукмронлиги таъминланган доира соҳа (сфера)

**Онтология (юнонча on–моҳият, logos-таълимот)** борлиқ тўғрисидаги таълимот

**Пaнтаизм (юнонча раn-ҳамма, theos-худо)** - табиатнинг ҳаммаси худо, деган фикрга мосланган таълмиот.

**Парадигма (юнонча paradigma – мисол, намуна) -** илмий назариянинг намунаси, унинг тўғрисидаги таълимот

**Парадокс (юнонча paradoxoc-кутилмаган) -** ажабланарли фикр.

**Позитивизм (лотинча positivus ) –** ижобий.

**Постмодернизм -**ХХ асрдаги фалсафий таълимот бўлиб, ижтимоий ҳаётни ахлоқ, қонунлар, қадриятларни бузмаган ҳолда қайта кўриб чиқиш усули, кўп фикрлилик усули

**Постпозитивизм (лотинч. Post-сўнгги, кейинги, прзитивизм-ижобмй)** - фан фалсафасига асос солган оқим. (Фан фалсафасига асос солган оқим).

**Прагматизм (юнонча ргагма-иш, ҳаракат)-** инсон фаолияти, унинг амалиётини асосий ўринга қўювчи фалсафий таълимот.

**Принцип (лотинча principin..- асос, бошланиш) -** назариянинг асосий ҳолатидир.

**Провиденциализм (лотинча providentia-тақдир) -** тарихий жараёнлар азалдан белгиланган тақдир асосида давом этади, деган қараш

**Прогресс (лотинча progressus)** – ривожланишнинг олға қараб кетиши.

**Редукция (лотинча reductio) -** орқага , бошланган жойига қайтиш.

**Релятивизм (лотинча– relotivus) –** нисбийлик.

**Силлогизм (юнонча syllogismoc) -** дедуктив хулоса чиқариш тури

**Символизм (юнонча sumbolon рамзий) -** борлиқни белгилар, рамзларда ифодалаш. Символлар назарияси.

**Синеретика (юнонча synergeia - ҳамкорлик) -** ўз ўзини ташкил этишнинг умумий қонуниятларини ва принципларини асос қилиб олган фанлараро йўналиш. Бу таълимот асримизнинг 70-йилларида пайдо бўлди.

**Софист –** донолик ўқитувчиси. Софистлар қадимги Юнонистонда, биринчи маърифатпарварлар деса бўлади, Улар тил, риторика, мантиқ илмига катта эътибор бердилар. Бироқ улар нисбийликни мутлоқлаштирганлар.

**Структура (лотинча structura-тузилиш)** – элементларни нисбий барқарор алоқаси, уларнинг ўзаро бирлиги, жойлашишларидаги тартиб, тизимни турғун ташкил қилиниши ва унинг ички алоқадорлиги.

**Структурализм -** структура (ғояси, асоси) тизимга фалсафий ёндашиш структурализм, деб аталади. Бу соҳани фалсафий тахлил қилишда Фердинанд де Соссюрнинг хизматлари катта. ХХ аср фалсафасида социал- гуманитар оқим.

**Субстанция (лотинча substantia) –** мохият.

**Теология (юнонча theos–худо logos-таълимот) –** илоҳият демакдир.

**Теоцентиризм –** борлиқнинг марказида худо туради деган фалсафий оқим.

**Транесценденталь (лотинча transcendo-ташқарига чиқиш) -** энг умумий, универсал борлиқдир.

**Универсалин (лотинча unversalin)** – умумий, ҳар томонлама)

**Утилитаризм (лотинча utilitas) –** фойда, аҳамиятли.

**Фальсификация (лотинча falsus-ёлғон faсio-бажараман) -** ёлғон гипотезани аниқлаш учун келтирилган фикрий жараён. Бу жараённи биринчи бўлиб Поппер майдонга ташлайди. У бу усул билан фан ва метафизика чегарасини аниқлашга ҳаракат қилади.

**Феномен (юнонча phainomenon ) -** кўриниш, зуҳурий.

**Феноменология -**ХХ аср ғарб фалсафасининг асосий йўналишларидан бири, унинг асосчиси Гуссерль онг фаолияти билан унинг фаноменини аниқлаш

**Форма (лотинча forma) -**Нарсанинг мохияти ва унинг тушуниши)

**Функция (лотинча funkctio) –** бажариш.

**Хаос (юнонча chaos) –** тартибсизлик.

**Цивилизация (лотинча civilis ) -** фуқаролик, давлатчилик.

**Эвристика (юнонча heurisko ) –** топаман.

**Эйдос (юнонча eidos**-**кўриниш, образ) -** ғоянинг ўзи, бироқ аниқ образда кўриниши**.**

**Экзистенциализм (лотинча existentic) -** яшаш мавжудлик.

**Экология (юнонча oikos-уй, logos-таълимот)** – муҳофаза тўғрисидаги таълимот

**Экогуманизм (юнонча oikos-уй, homanus-инсон) -** атроф – муҳитга инсоний муносабатда бўлиш.

**Эксперимент (лотинча experimentum ) -** тажриба, намуна.

**Эмпиризм (юнонча empeiria-тажриба) -** Билиш жараёнида бевосита сезги аъзоларимиз орқали тажрибада олган билимларни асосий ўринга қўювчи фалсафий оқим.

**Эпистемология (юнонча wepistema-билим, таълимот) -** ҳозирги замон фалсафасида гносеология (билим назарияси) ўрнига ишлатилатиладиган атама.

**Эстетика (юнонча aisthetikos-ҳиссий)** - инсоннинг борлиққа қадриятлар сифатида муносабатини ва инсоннинг бадиий фаолиятини ўрганувчи фалсафий таълимот.

**Этика (юнонча ethos-одат) -** фалсафий таълимот бўлиб, инсон ахлоқининг қонунлари, нормалари ва принциплари, ахлоқий қадриятларни ўрганадиган фан.